Baquetas Hoodies | TeePublic
Browse › Baquetas › Hoodies
Big Band Drummer Hoodie
Punk Rock Drummer Hoodie
i drum therefore i am... shaman Hoodie
Heavy Metal Drummer Hoodie
Rhythm and Blues Drummer Hoodie Kies die kruis (pdf) | Voelgoed Winkel
Maandag tot Vryday 08H00 tot 17H00
TuisKontak onsFAQ Tuis e-Boeke Selfhelp Skip to category listing
Kies die kruis (pdf)
Ontdek 'n dieper verhouding met God Wanneer jy die kruis van Jesus verstaan, sal jy geestelik groei, daagliks kies om Jesus te volg en sal jou hele lewe verander.
Skrywer: Bennie Mostert Formaat: Adobe DRM PDF ISBN: 9781770312364 Lesers se mening:
Totale stemme: 0 Resensies (0) Voeg 'n resensie by
Ons prys R60.00
Bennie Mostert skryf wat hy oor meer as 30 jaar van die Meester self geleer het.
Wat hy geskryf het, het hy geleef al was dit nie altyd maklik nie.
Ons leef in ’n tyd waarin die evangelie van Jesus goedkoop geword het.
Tog kies hierdie skrywer kragdadig om te verkondig dat Jesus die Weg, die Waarheid en die Lewe is. In Kies die Kruis ...
verwoord Bennie Mostert die essensie van Christen-wees vir elke Christen wat soek na ’n dieper verhouding met God,
verlig hy die boodskap van die kruis en hoe ons dit in die praktyk moet leef, voordat ons dit vir die wêreld vertel, en
moedig hy lesers aan om die radikale besluit te neem om Jesus te volg.
Wanneer jy daagliks kies om Jesus te volg, verander jou hele lewe. Wanneer jy die kruis van Jesus, die essensie van Christen-wees en selfverloëning verstaan, sal jy in krag, outoriteit en geestelike insig groei.
ISBN: 9781770312364 Kategorie: Selfhelp Formaat: Adobe DRM PDF ’n Woord vooraf ... 7
1 Die onvergelyklike Jesus 11
2 Hy het gekom vir die kruis 15
3 ’n Kruis vir ’n Kroon 24
4 Waar staan jý met die Gekruisigde? 35
5 Die belangrikste Kruiswoord 43
6 Geen Kruis, geen Kroon 53
7 Hoe diep moet die Kruis gaan? 76
8 Twee Kruise 90
9 Volg die Gekruisigde 102
10 Kruislose werke 115
11 Ons kroon in Christus 123
12 Lewe uit die Kruis 134
Die onvergelyklike Jesus
Daar was nog nooit ’n persoon soos Jesus nie. In die middel van die geskiedenis van die mensdom staan Hy. Daar is nie ’n manier om Hom te ignoreer as jy eers een keer van Hom gehoor het nie.
Sommige haat Hom, ander het Hom lief, nog ander filosofeer oor Hom. Baie probeer Hom vermy, party wil graag met Hom geassosieer wees, ander sal geen steen onaangeroer laat om sy koninkryk te probeer vernietig nie. Net een ding kan jy nie met Hom doen nie: Jy kan Hom nie ignoreer nie. Hierdie persoon is Jesus Christus. Hy is onvergelyklik.
Wat mense ook al van Hom sê, sy gelyke is daar nie, was daar nie en sal daar ook nooit wees nie. Een so ’n Man was genoeg – vir tyd en ewigheid. Die mensdom het nie nog een nodig nie. Wie Hy is, wat Hy gedoen het en wat Hy gesê het, was genoeg vir die hele mensdom om vir ewig van te lewe. Hy het uit die ewigheid gekom en sal vir ewig daar wees.
Hy het gekom om te soek en te red wat verlore is, Hy het gekom vir dié wat genesing nodig het. Hy het gekom om God en mens met mekaar te versoen en die mens in sy heersersposisie as God se verteenwoordiger op aarde te herstel.
Hy is genoeg vir elke mens wat leef, ongeag kultuur, taal, kleur of nasionaliteit. Hy het geloop waar ons daagliks loop, geworstel met die vrae waarmee ons daagliks worstel, was aan daaglikse versoekings onderworpe net soos ons.
Hy ken siekte, vervolging, verwerping, pyn, eensaamheid, misverstand, vernedering, die lof en die bedrog van mense, die aanvegtinge van Satan. Hy was ook moeg soos ons soms tot die dood toe moeg kan wees.
Hy is ook misken soos ons soms misken word en Hy was ook in situasies waar daar nie menslike antwoorde op elke dag se vrae was nie. Hy het dit deurleef en ons kom leer hóé om te leef.
Niemand het nog ooit met soveel konsekwente integriteit geleef as Hy nie. As mens het Hy ’n charisma gehad wat duisende na Hom toe getrek het. Sy wysheid het hulle verbyster, sy omgee vir kinders en sondaars het hulle verwar. Hoe meer Hy mense gemaan het om oor sy wonderwerke stil te bly, hoe meer het hulle daaroor gepraat.
By Hom is en was daar geen verandering of skaduwee van omkeer nie. Tussen sy woorde en sy dade was en is daar nooit ’n verskil nie. Sy dade is sy woorde en sy woorde is sy dade en is Hy. Hy is die Lig, die Weg, die Waarheid, die Lewe, die Goeie Herder, die Brood wat lewe gee.
Hy is onvergelyklik in sy Godheid. Hy is die Seun van God en een van die Persone van die Drie-eenheid. Hy was in die begin daar, by God en self God – geen afgod kan met Hom vergelyk word nie. Daar is geen vergelyking tussen Hom en Belial, Zeus, Hare Krisjna, Allah, voorvadergeeste, Lucifer of enige ander denkbare afgod nie.
Hy is onherroeplik God, die Woord, die Een wat die skeppingswoord gespreek het, wat van ewigheid af is en tot in alle ewigheid daar sal wees. Hy regeer oor sy skepping en sal by die wederkoms as Regter die laaste oordeel vel en voortgaan om vir ewig te regeer.
Hy is die Lam wat geslag is en in die middel van die troon in die hemel is.
Niemand kan sy plek inneem nie, want niemand is waardig genoeg om dit te doen nie.
Hy is onvergelyklik in sy heerlikheid. Hy het na sy lewe op aarde, veertig dae na sy opstanding, opgevaar na die hemel en in koninklike heerlikheid aan die regterhand van sy Vader gaan sit.
Waar Hy nou sit, regeer Hy oor alles, tree Hy op as Intersessor en sal Hy binnekort die reg van sy Vader ontvang om as Regter oor al die lewendes en al die dooies uit al die millenniums te oordeel.
Toe die apostel Johannes die verheerlikte Jesus Christus in ’n gesig gesien het, het hy Hom so beskryf: En toe ek omgedraai het, het ek sewe goue staanlampe gesien en tussen die lampe Iemand soos die Seun van die mens.
Hy het ’n lang kleed aangehad en ’n goue band om sy bors gedra. Die hare op sy kop was wit soos wit wol, soos sneeu, en sy oë het soos vuur gevlam.
Sy voete was soos geelkoper wat in ’n smeltoond gloei, en sy stem soos die gedruis van ’n groot watermassa. In sy regterhand het Hy sewe sterre gehad, en ’n skerp swaard met twee snykante het uit sy mond uit gekom. Sy hele voorkoms was soos die son wat op sy helderste skyn (Op. 1:12-16).
Hy het onvergelyklike genade betoon. Sy genade is nie algemene genade nie, dit is persoonlik. Hy gee “genade op genade” maar genade per persoonlike nota. Sy genadebeloftes is onvergelyklik, het krag en is waar. Vir baie eeue reeds leef mense uit hierdie beloftes, sonder om teleurgestel te staan.
Dit is beloftes sonder ’n vangplek. Daar is nie fyndruk wat my en jou sal diskwalifiseer nie.
Baie Christene soek na dieper antwoorde, ’n dieper verstaan van Christenwees en hoe om Christen te wees in ’n wêreld wat nie die essensie van Christenwees verstaan nie.
Hoe leef ek as Christen in ’n wêreld waar die mens self die middelpunt is, waar die self “god” geword het? Waar ons geleer word om ons eie ding te doen en die etiek van die kruis, selfverloëning en prys- gawe van die self as vreemde en onwelkome begrippe beskou word?
Waar dit nie fatsoenlik is om te verkondig dat Jesus die Weg, die Waarheid en die Lewe is nie?
Party vra antwoorde, na ’n dieper verhouding met God, na groter krag in hulle geestelike lewe nadat hulle vir jare van een kerk na die ander gegaan het, van een seminaar na die volgende, van een geestelike tegniek na die ander, van een ervaring na die ander, en daar nie blywende vrug en vrede was nie. Jesus Christus is die antwoord.
Hy het nie vrae nie. Hy ken die antwoorde, kan die antwoorde gee en ís die Vader se antwoord op die sonde en nood van die wêreld.
Hy was anders, is steeds anders en sal altyd anders as alle mense wees. Hy het ons kom leer om ’n ander pad te loop. Die volgende hoofstukke handel oor hierdie ander pad.
Om oor na te dink …
Stem jy saam dat Jesus onvergelyklik is? In watter opsig is Jesus vir jou onvergelyklik?
In watter opsig is Jesus soos alle ander mense?
Hoe dink jy oor die Persoon van die Opgestane Jesus?
Watter beeld het jy van Hom? Vergelyk dit met Openbaring1:9-17
Follow the Crucified One
Winkel prys: R74.95
Ons prys: R52.00
Só moet jy bid
Winkel prys: R99.95
Ons prys: R70.00
Winkel prys: R139.95
Ons prys: R98.00
CD’S + DVD’S
Ons verkoop produkte van Argilla
©2016 Carpe Diem Media Alle Regte Voorbehou